Aholini sifatli dori vositalari va tibbiy buyumlar bilan ta’minlash yuzasidan qo‘shimcha chora-tadbirlar to‘g‘risida

Aholi va tibbiyot tashkilotlarining sifatli dori vositalari hamda tibbiy buyumlar bilan ta’minlanganlik darajasini oshirish, sohada ta’sirchan jamoatchilik nazoratini olib borish uchun shart-sharoitlar yaratish, shuningdek, 2022-yil 18-mart kuni o‘tkazilgan O‘zbekiston Respublikasi Prezidentining sog‘liqni saqlash sohasi vakillari bilan “Tibbiyotdagi islohotlar — inson qadri uchun” mavzusidagi ochiq muloqoti doirasida belgilangan vazifalar ijrosini ta’minlash maqsadida:
 1. Shunday tartib o‘rnatilsinki, unga muvofiq 2023-yil 1-yanvardan boshlab:
 a) 1-ilovaga muvofiq ro‘yxatda belgilangan dori vositalaridan tashqari barcha yangi dori vositalari:
 klinik tadqiqotlarning ijobiy natijasi asosida davlat ro‘yxatidan o‘tkaziladi. Bunda, alohida dori vositalarini klinik tadqiqotlarsiz davlat ro‘yxatidan o‘tkazish Sog‘liqni saqlash vazirligi tomonidan belgilangan tartibga muvofiq amalga oshiriladi;
 joyiga chiqqan holda ishlab chiqarish sharoitlarining “Zarur ishlab chiqarish amaliyoti — GMP” talablariga muvofiqligi o‘rganilganidan so‘ng O‘zbekiston Respublikasida davlat ro‘yxatidan o‘tkaziladi;
 b) quyidagilar bekor qilinadi:
 retseptsiz beriladigan dori vositalarining ro‘yxatini Sog‘liqni saqlash vazirligi tomonidan tasdiqlash. Bunda, dori vositalarining retsept bo‘yicha va retseptsiz berilishi ularning tibbiyotda qo‘llanilishiga doir yo‘riqnomalarda belgilangan tartibda amalga oshiriladi;
 dori moddalarini (substansiyalarni) davlat ro‘yxatidan o‘tkazish;
 O‘zbekiston Respublikasidan tashqarida amalga oshirilgan dori vositalarining ro‘yxatdan o‘tkazish natijalarini tan olishda standart namunalarini talab etish;
 v) Davlat tibbiy sug‘urtasi jamg‘armasi orqali moliyalashtiriladigan respublika darajasidagi davlat statsionar tibbiyot muassasalarida (keyingi o‘rinlarda — shifoxonalar) bemorlarni dori vositalari va tibbiy buyumlar bilan ta’minlash shifoxona orqali amalga oshiriladi. Bunda, alohida holatlarda shifoxonada bemorlar tomonidan olib kelingan dori vositalar va tibbiy buyumlarni ishlatishga ruxsat berish tartibi Sog‘liqni saqlash vazirligi tomonidan belgilanadi.
 2. Belgilab qo‘yilsinki:
 a) bemorlarni shifoxonada dori vositalari va tibbiy buyumlar bilan ta’minlash:
 dastlab respublika darajasidagi shifoxonalarda 2023-yil davomida tajriba-sinov tariqasida amalga oshiriladi;
 ularga xarajatlar smetasi bo‘yicha ajratilishi ko‘zda tutilgan mablag‘lar hisobidan kafolatlangan tibbiy xizmatlar va dori vositalari paketi doirasida xarid qilinadigan dori vositalari va tibbiy buyumlar bepul, qolgan hollarda pullik asosda shifoxonaga kirim qilingan narxlarda amalga oshiriladi. Bunda, shifoxona tomonidan xarid qilinadigan dori vositalarining narxi belgilangan ulgurji referent narxlaridan yuqori bo‘lmasligi lozim;
 b) 2023-yil 1-iyuldan boshlab referent narxlari qayd etilmagan yoki qayd etilgan narxdan yuqori bo‘lgan dori vositalarini sertifikatlashtirish taqiqlanadi.
 3. Sog‘liqni saqlash vazirligi 2022-yil yakuniga qadar:
 a) 2025-yil 1-yanvargacha bo‘lgan muddatda davlat ro‘yxatidan o‘tkazmasdan majburiy sertifikatlashtirish sharti bilan tibbiyot amaliyotida qo‘llash va kiritishga ruxsat beriladigan, O‘zbekiston Respublikasida davlat ro‘yxatidan o‘tkazilgan analoglari mavjud bo‘lmagan dori vositalari va tibbiy buyumlar ro‘yxatini tasdiqlasin. Bunda, mazkur dori vositalari va tibbiy buyumlar ularning O‘zbekiston Respublikasida analoglari davlat ro‘yxatidan o‘tkazilgan kundan boshlab uch oy muddatda Sog‘liqni saqlash vazirligi tomonidan tasdiqlangan ro‘yxatdan chiqarilishi lozim;
 b) bemorlarni davolash uchun talab etiladigan dori vositalari va tibbiy buyumlarning to‘liq shifoxona tomonidan xarid qilinishini inobatga olib:
 shifoxonalarda dori vositalari va tibbiy buyumlar xaridi bo‘yicha mutaxassis lavozimi joriy etilishini;
 shifoxonalar tomonidan birlamchi zarur bo‘ladigan zaxiraning Davlat budjeti va budjetdan tashqari mablag‘lar hisobidan shakllantirilishini ta’minlasin;
 v) Davlat budjeti va budjetdan tashqari mablag‘lar hisobidan xarid qilingan dori vositalari va tibbiy buyumlarning kunlik qoldig‘i hamda narxlari manbalar kesimida shifoxonalarning rasmiy veb-saytlarida joylashtirilishini hamda muntazam yangilab borilishini ta’minlasin.
 4. Shifoxonalar tomonidan dori vositalari va tibbiy buyumlarning xaridi uchun to‘lovlar budjet tizimi budjetlari xarajatlari tasnifining I guruh xarajatlari uchun belgilangan muddatlarda ham amalga oshirilishiga ruxsat berilsin.
 Moliya vazirligi Sog‘liqni saqlash vazirligining asoslangan hisob-kitoblariga muvofiq shifoxonalarni dori vositalari va tibbiy buyumlar bilan uzluksiz ta’minlash uchun talab etiladigan zarur mablag‘lar har yili Davlat budjeti parametrlarida ko‘zda tutilishini ta’minlasin.
 5. Belgilansinki, dori vositalarining chakana savdosida jamoatchilik nazoratini joriy etish maqsadida 2023-yil 1-maydan boshlab:
 jismoniy shaxslar tomonidan sotib olingan dori vositalari uchun dorixonalar tomonidan taqdim etiladigan xarid chekining fiskal belgisi matritsali shtrix kod (QR-kod) yordamida skanerlash orqali soliq organlarining maxsus mobil ilovasida ro‘yxatdan o‘tkazilganda dori vositalari narxlari Farmatsevtika tarmog‘ini rivojlantirish agentligining axborot tizimidagi dori vositalarining chakana referent narxlari bilan avtomatik tarzda solishtiriladi;
 matritsali shtrix kod (QR-kod) yordamida skanerlash natijasida dori vositalarining chakana narxlariga belgilangan ustamalar oshirib qo‘llanilganligi aniqlangan taqdirda, tegishli chora ko‘rish uchun bu haqida iste’molchilar huquqlarini himoya qilish uchun maxsus vakolat berilgan davlat organiga avtomatik ravishda xabar yuboriladi;
 xarid cheki bo‘yicha narx dori vositasining chakana referent narxidan ortiq deb topilganda, ushbu ma’lumot asosida o‘tkazilgan tekshirish yakuniga ko‘ra huquqbuzardan belgilangan tartibda jarima undiriladi.
 Bunda, xarid chekida sotib olingan dori vositalari va tibbiy buyumlarning to‘liq miqdorda ko‘rsatilmasligi savdo yoki xizmat ko‘rsatish qoidalari to‘g‘risidagi qonunchilikni buzish sifatida e’tirof etiladi.
 6. Farmatsevtika tarmog‘ini rivojlantirish agentligi 2023-yil 1-martga qadar agentlikning budjetdan tashqari mablag‘lari hisobidan dori vositalarining ishlab chiqarilishidan boshlab ularning iste’moli natijasigacha bo‘lgan jarayonlarni nazarda tutuvchi Farmatsevtika mahsulotlari hisobi va nazorati axborot tizimini joriy etsin.
 Manfaatdor vazirlik va idoralar 2-ilovaga muvofiq tasdiqlangan ma’lumotlarning Farmatsevtika mahsulotlari hisobi va nazorati axborot tizimiga integratsiya qilinishini ta’minlasin.
 7. Sanitariya-epidemiologik osoyishtalik va jamoat salomatligi xizmati Farmatsevtika tarmog‘ini rivojlantirish agentligi bilan birgalikda:
 2022-yil yakuniga qadar biologik faol qo‘shimchalarni davlat ro‘yxatidan o‘tkazishda ularning xavfsizligi va tarkibini nazoratdan o‘tkazish bo‘yicha Vazirlar Mahkamasiga taklif kiritsin;
 2023-yil 1-iyunga qadar O‘zbekiston Respublikasida davlat ro‘yxatidan o‘tkazilgan dori vositalarining tibbiyotda qo‘llanilishiga doir yo‘riqnoma hamda biologik faol qo‘shimchalarning elektron katalogini ishlab chiqsin va o‘zlarining rasmiy saytlariga joylashtirsin.
 8. Hisob palatasi Bosh prokuratura bilan birgalikda mazkur qarorda belgilangan vazifalarning to‘liq va sifatli ijro etilishi yuzasidan doimiy nazorat o‘rnatsin hamda har yarim yilda O‘zbekiston Respublikasi Prezidenti Administratsiyasiga axborot kiritib borsin.
 9. Sog‘liqni saqlash vazirligi:
 bir oy muddatda biologik faol qo‘shimchalar, oziq-ovqat qo‘shimchalari, biologik vositalar va materiallarni chetdan keltirish hamda ishlab chiqarishga Yagona interaktiv davlat xizmatlari portali orqali ruxsatnoma berish tartibini nazarda tutuvchi qaror loyihasini Vazirlar Mahkamasiga kiritsin;
 ikki oy muddatda “Fuqarolar sog‘lig‘ini saqlash to‘g‘risida”gi va “Dori vositalari va farmatsevtika faoliyati to‘g‘risida”gi O‘zbekiston Respublikasining qonunlariga Sog‘liqni saqlash vazirligi tomonidan retseptsiz beriladigan dori vositalarining ro‘yxatini tasdiqlash hamda dori moddalarini (substansiyalarni) davlat ro‘yxatidan o‘tkazishni nazarda tutuvchi normani bekor qilish yuzasidan o‘zgartirishlar kiritishga doir qonun loyihasini Vazirlar Mahkamasiga kiritsin;
 uch oy muddatda manfaatdor vazirlik va idoralar bilan birgalikda qonunchilik hujjatlariga ushbu qarordan kelib chiqadigan o‘zgartirish va qo‘shimchalar to‘g‘risida Vazirlar Mahkamasiga takliflar kiritsin.
 10. Aholini sifatli dori vositalari bilan ta’minlash yuzasidan chora-tadbirlarni amalga oshirish bo‘yicha “yo‘l xaritasi” 3-ilovaga muvofiq tasdiqlansin.
 11. O‘zbekiston Respublikasi Prezidentining va O‘zbekiston Respublikasi Hukumatining ayrim hujjatlariga 4-ilovaga muvofiq o‘zgartirish va qo‘shimchalar kiritilsin.
 12. Mazkur qaror ijrosini samarali tashkil qilishga mas’ul va shaxsiy javobgar etib sog‘liqni saqlash vaziri B.A. Musayev belgilansin.
 Qaror ijrosini nazorat qilish va ijro uchun mas’ul tashkilotlar faoliyatini muvofiqlashtirish O‘zbekiston Respublikasining Bosh vaziri A.N. Aripov va O‘zbekiston Respublikasi Prezidenti maslahatchisining birinchi o‘rinbosari L.N. Tuychiyev zimmasiga yuklansin.
 1. O‘zbekiston Respublikasi Prezidentining 2018-yil 24-sentabrdagi “Dori vositalarini davlat ro‘yxatidan o‘tkazish tartibi va ularning aylanishini takomillashtirish bo‘yicha qo‘shimcha chora-tadbirlar to‘g‘risida”gi PQ-3948-son qarorida:
 a) 1-bandda “va xalqaro” so‘zlari “, xalqaro va xorijiy” so‘zlari bilan almashtirilsin;
 b) ilovaning matni quyidagi tahrirda bayon etilsin:
 1. Avstraliya Ittifoqi
 2. Belgiya Qirolligi
 3. Buyuk Britaniya va Shimoliy Irlandiya Birlashgan Qirolligi
 4. Germaniya
 5. Daniya Qirolligi
 6. Isroil
 7. Irlandiya
 8. Ispaniya Qirolligi
 9. Italiya
 10. Kanada
 11. Janubiy Koreya
 12. Niderlandlar Qirolligi
 13. Norvegiya Qirolligi
 14. Sloveniya 
 15. Amerika Qo‘shma Shtatlari
 16. Finlyandiya 
 17. Fransiya 
 18. Shveysariya Konfederatsiyasi
 19. Shvetsiya Qirolligi
 20. Yaponiya
 21. Vengriya
 1. Yevropa dori vositalari agentligi (EMA), Yevropa Ittifoqi.
 2. Oziq-ovqat va dori vositalari sifati nazorati boshqarmasi (FDA), AQSh.
 3. Farmatsevtika va tibbiy buyumlar agentligi (PMDA), Yaponiya.
 4. Oziq-ovqat va dori vositalari xavfsizligi vazirligi (MFDS), Koreya Respublikasi.
 5. Dori vositalari va tibbiy buyumlar nazorati agentligi (MNRA), Buyuk Britaniya”.
 2. O‘zbekiston Respublikasi Prezidentining 2019-yil 30-dekabrdagi “O‘zbekiston Respublikasi farmatsevtika tarmog‘ida islohotlarni chuqurlashtirishga doir qo‘shimcha chora-tadbirlar to‘g‘risida”gi PQ-4554-son qarorining 1-bandi “a” kichik bandi quyidagi mazmundagi beshinchi xatboshi bilan to‘ldirilsin:
 “Tibbiyot amaliyotida qo‘llanilishiga ruxsat etilgan dori vositalari, tibbiy buyumlar va tibbiy texnika davlat reyestriga kiritilgan dori vositalarining referent narxlarini Sog‘liqni saqlash vazirligi huzuridagi Farmatsevtika tarmog‘ini rivojlantirish agentligi tomonidan ariza beruvchining tegishli ariza taqdim etishidan qat’i nazar qayd etish”.
 3. O‘zbekiston Respublikasi Prezidentining 2020-yil 10-fevraldagi “O‘zbekiston Respublikasida gematologiya va transfuziologiya xizmatlarini rivojlantirish hamda onkogematologik va davolash qiyin bo‘lgan kasalliklarga chalingan shaxslarni yanada qo‘llab-quvvatlash chora-tadbirlari to‘g‘risida”gi PQ-4592-son qarorining 10-bandi “b” kichik bandi ikkinchi xatboshisi quyidagi tahrirda bayon etilsin:
 “onkogematologik va davolash qiyin bo‘lgan kasalliklarga chalingan bemorlarga tibbiy yordam ko‘rsatish uchun tegishli tibbiyot muassasalarini qurilish va ta’mirlash, ularga asbob-uskunalar, dori vositalari, tibbiy buyumlar, laboratoriya reaktivlari va boshqa sarflash vositalarini sotib olishda”.
 4. O‘zbekiston Respublikasi Prezidentining 2020-yil 25-noyabrdagi “Biotexnologiyalarni rivojlantirish va mamlakatning biologik xavfsizligini ta’minlash tizimini takomillashtirish bo‘yicha kompleks chora-tadbirlar to‘g‘risida”gi PQ-4899-son qaroriga 5-ilovaning 16-pozitsiyasi “Tadbir nomi” ustuni quyidagi tahrirda bayon etilsin:
 “Ilmiy-laboratoriya uskunalari, laboratoriya jihozlari, texnikalarning ehtiyot qismlari, butlovchi qismlar, reaktivlar, reagentlar, ozuqa muhitlari, laboratoriya idishlari, laboratoriya hayvonlari va ular uchun ozuqalar xarid qilish”.
 5. O‘zbekiston Respublikasi Prezidentining 2021-yil 28-iyuldagi “Sog‘liqni saqlash sohasida ixtisoslashtirilgan tibbiy yordam ko‘rsatish tizimini yanada takomillashtirish chora-tadbirlari to‘g‘risida”gi PQ-5199-son qarorida:
 a) 1-bandda:
 “a” kichik bandning sakkizinchi xatboshisi quyidagi tahrirda bayon etilsin:
 “bemor davolanganidan so‘ng Davlat tibbiy sug‘urtasi jamg‘armasi davolagan muassasaga bazaviy narxlar doirasida bemorga ko‘rsatilgan tibbiy xizmatlarni asoslovchi hujjatlarga muvofiq, sarflangan mablag‘ni Davlat budjeti hisobidan o‘tkazib beradi. Bunda, yo‘llanma asosida bemorlarni davolaydigan davlat tibbiyot tashkilotlari tomonidan barcha shaxslarga shoshilinch tibbiy yordam ko‘rsatishda qilingan haqiqiy xarajatlar ko‘rsatilgan tibbiy xizmatlarni asoslovchi hujjatlarga muvofiq Davlat tibbiy sug‘urtasi jamg‘armasi tomonidan Davlat budjeti mablag‘lari hisobidan qoplab beriladi”;
 “g” kichik band quyidagi tahrirda bayon etilsin:
 “g) 2022-yil 1-oktabrdan boshlab mazkur qarorga 2-ilovaga muvofiq davlat tibbiyot muassasalarida moliyalashtirishning yangi mexanizmi asosida Davlat budjeti mablag‘lari hisobidan imtiyozli toifaga kiruvchi shaxslarni elektron axborot tizimi orqali hisobga olish va navbat asosida davolanishga yo‘llash tartibi joriy etiladi. Mazkur tartib joriy etilgunga qadar ushbu davlat tibbiyot muassasalari Davlat tibbiy sug‘urtasi jamg‘armasi orqali O‘zbekiston Respublikasi Sog‘liqni saqlash vazirligi tomonidan tasdiqlangan taqsimotga muvofiq xarajatlar tasnifining bir satrida moliyalashtiriladi. Bunda, tibbiyot muassasalari tomonidan budjet mablag‘lari hisobidan ko‘rsatilgan tibbiy xizmatlar bo‘yicha Davlat tibbiy sug‘urtasi jamg‘armasiga oylik hisobot taqdim etiladi.
 Belgilansinki, mazkur qarorning 2-ilovasida nazarda tutilgan davlat tibbiyot muassasalarining shoshilinch tibbiy yordam, gemodializ, tug‘ruq, bolalar va yuqumli kasalliklar bo‘linmalarini saqlash xarajatlari Sog‘liqni saqlash vazirligi tomonidan xarajatlar smetasini ro‘yxatga olish asosida moliyalashtiriladi, qolgan barcha bo‘linmalarning imtiyozga ega bemorlarga ko‘rsatiladigan tibbiy xizmatlar bo‘yicha xarajatlari bazaviy narxlarda Davlat tibbiy sug‘urtasi jamg‘armasi orqali qoplab beriladi”;
 quyidagi mazmundagi “d”, “e”, “j” va “z” kichik bandlar bilan to‘ldirilsin:
 “d) imtiyozli toifaga kiruvchi shaxslar tibbiy xizmat ko‘rsatadigan Davlat tibbiy sug‘urtasi jamg‘armasi bilan shartnomasi mavjud davlat yoki nodavlat tibbiyot tashkilotlarini o‘z xohishiga ko‘ra erkin tanlash huquqiga ega bo‘ladi;
 e) imtiyozli toifaga kiruvchi shaxslarga Davlat budjeti mablag‘lari hisobidan tibbiy xizmat ko‘rsatuvchi nodavlat tibbiyot tashkilotlariga qo‘yiladigan talablar Sog‘liqni saqlash vazirligi tomonidan tasdiqlanadi;
 j) nodavlat tibbiyot tashkilotlari tomonidan imtiyozli toifaga kiruvchi shaxslarga tibbiy xizmat ko‘rsatish Davlat tibbiy sug‘urtasi jamg‘armasi bilan tuziladigan shartnoma asosida bazaviy narxlardan kelib chiqib amalga oshiriladi;
 z) Sog‘liqni saqlash vazirligi Moliya vazirligi bilan birgalikda mazkur qarorning 2-ilovasida nazarda tutilgan davlat tibbiyot muassasalarida Davlat budjeti mablag‘lari hisobidan davolanadigan kasalliklar ro‘yxatini tasdiqlaydi”;
 b) 2-ilovada:
 5-band o‘z kuchini yo‘qotgan deb hisoblansin;
 quyidagi mazmundagi izoh bilan to‘ldirilsin:
 “Izoh: amaldagi order berish tartibiga asosan rasmiylashtirilgan orderlardan 2023-yilning 1-yanvariga qadar foydalanish mumkin”.
 6. O‘zbekiston Respublikasi Prezidentining 2021-yil 29-iyuldagi “Birlashgan Millatlar Tashkiloti Bosh Assambleyasining 2021-yil 18-maydagi “Orolbo‘yi mintaqasini ekologik innovatsiyalar va texnologiyalar hududi deb e’lon qilish to‘g‘risida”gi maxsus rezolyutsiyasini amalga oshirish choralari to‘g‘risida”gi PQ-5202-son qaroriga 1-ilovaning 25-pozitsiyasi “Muddati” ustunidagi “2022-yil oktyabr” so‘zlari “2023-yil oktyabr” so‘zlari bilan almashtirilsin;
 7. O‘zbekiston Respublikasi Prezidentining 2022-yil 25-apreldagi “Spinal mushak atrofiyasi tashxisi qo‘yilgan bemor bolalarga tibbiy-ijtimoiy yordam ko‘rsatish va dori vositalarini bepul yetkazib berish tizimini tashkil etish chora-tadbirlari to‘g‘risida”gi PQ-217-son qarorida:
 a) 4-bandning birinchi xatboshisi quyidagi tahrirda bayon etilsin:
 “4. Sog‘liqni saqlash vazirligi 2022-yil 1-noyabrga qadar nikohlanuvchi shaxslarni molekulyar-genetik testdan hamda homilador ayollardan molekulyar-genetik diagnostika uchun olingan biomaterialni laborator tekshiruvdan o‘tkazish tartibini tasdiqlasin”;
 b) 7-bandning ikkinchi xatboshisi quyidagi tahrirda bayon etilsin:
 “Moliya vazirligi Sog‘liqni saqlash vazirligi bilan birgalikda ushbu maqsadlar uchun 2022-yilda Davlat budjeti hisobidan qo‘shimcha 85 milliard so‘m hamda Onkogematologik va davolash qiyin bo‘lgan kasalliklarga chalingan bemorlarni sog‘lomlashtirishga ko‘maklashish jamg‘armasi hisobidan 30 milliard so‘m ajratilishini, 2023-yildan boshlab esa Davlat budjeti parametrlarida zarur mablag‘lar nazarda tutilishini ta’minlasin”.
 8. O‘zbekiston Respublikasi Prezidentining 2022-yil 22-avgustdagi “2022-2023-yillarda axborot-kommunikatsiya texnologiyalari sohasini yangi bosqichga olib chiqish chora-tadbirlari to‘g‘risida”gi PQ-357-son qaroriga 3d-ilovaning 5, 6, 7, 8 va 10-pozitsiyalari “Muddati” ustunidagi “2022-yil oktyabr” so‘zlari “2023-yil yanvar” so‘zlari bilan almashtirilsin.
 9. O‘zbekiston Respublikasi Prezidentining 2022-yil 23-avgustdagi “O‘zbekiston Respublikasi va Saudiya Arabistoni Podshohligi o‘rtasidagi ko‘p qirrali hamkorlik munosabatlarini yanada kengaytirish va mustahkamlash chora-tadbirlari to‘g‘risida”gi PQ-360-son qarorida:
 1-ilovaning 14-pozitsiyasi “Ijro etish muddatlari” ustunidagi “2022-yil 10-oktabr” so‘zlari “2022-yil 10-dekabr” so‘zlari bilan almashtirilsin;
 3-ilovaning 5-pozitsiyasi “Amalga oshirish muddati” ustunidagi “2022-yil sentyabr” so‘zlari “2022-yil dekabr” so‘zlari bilan almashtirilsin.
 10. Vazirlar Mahkamasining 2017-yil 6-apreldagi 185-son qarori bilan tasdiqlangan Dori vositalarini va tibbiy buyumlarni ulgurji realizatsiya qilish tartibi to‘g‘risidagi nizomda:
 a) quyidagi mazmundagi 51-band bilan to‘ldirilsin:
 “51. Import qilinadigan dori vositalari va tibbiy buyumlar uchun xarid qiymati import mahsulotga tartibga solinadigan narx belgilash bazasi bo‘lib xizmat qiladi.
 Xarid (bazaviy) qiymati quyidagi formula bilan aniqlanadi:
 Q — import qilingan dori vositalari va tibbiy buyumlarining xarid (bazaviy) qiymati;
 Shq — import qilingan dori vositalari va tibbiy buyumlarning bojxona yuk deklaratsiyasi to‘ldirilgan sanadagi Markaziy bankning kursidan kelib chiqib belgilangan shartnomaviy qiymati;
 B — Markaziy bankning kursi bo‘yicha belgilangan tartibda hisoblab chiqilgan bojxona to‘lovlari;
 Bx — qonunchilik hujjatlariga muvofiq shakllantiriladigan, tovarni sotib olish bilan bog‘liq boshqa xarajatlar.
 Respublika hududida ishlab chiqariladigan dori vositalari va tibbiy buyumlarning sotish qiymati Vazirlar Mahkamasining 1999-yil 5-fevraldagi 54-sonli qarori bilan tasdiqlangan Mahsulot (ishlar, xizmatlar)ni ishlab chiqarish va sotish xarajatlari tarkibi hamda moliyaviy natijalarni shakllantirish tartibi to‘g‘risidagi nizomga muvofiq ishlab chiqaruvchilar tomonidan shakllantiriladi.
 Mahalliy ishlab chiqarilgan dori vositalari va tibbiy buyumlarning sotish qiymati ishlab chiqariladigan mahsulotga tartibga solinadigan narx belgilash bazasi bo‘lib xizmat qiladi”;
 Mahalliy ishlab chiqarilgan dori vositalari va tibbiyot buyumlarining sotish qiymati mahalliy ishlab chiqariladigan mahsulotga keyinchalik qat’iy belgilangan yoki boshqariladigan narx o‘rnatish bazasi bo‘lib xizmat qiladi”.
 b) 12-band quyidagi tahrirda bayon etilsin:
 “12. Sifatsiz, qalbakilashtirilgan, O‘zbekiston Respublikasida ro‘yxatdan o‘tkazilmagan dori vositalarini va tibbiy buyumlarni, referent narxlari qayd etilmagan dori vositalarini, shuningdek, kontrafakt dori vositalarini xarid qilish hamda ulgurji realizatsiya qilish taqiqlanadi”.
 11. Vazirlar Mahkamasining 2018-yil 23-martdagi 213-son qarori bilan tasdiqlangan Dori vositalari, tibbiy buyumlar va tibbiy texnikani davlat ro‘yxatidan o‘tkazish hamda ro‘yxatdan o‘tkazilganlik guvohnomasi berish tartibi to‘g‘risidagi nizomda:
 a) 5-bandning ikkinchi xatboshisi quyidagi tahrirda bayon etilsin:
 “Dori vositalarini ishlab chiqarish maqsadida qo‘llaniladigan substansiyalar, dorixonalarda tayyorlanadigan dori vositalari va tibbiy buyumlar, ilmiy-tadqiqot ishlari uchun olib kiriladigan, klinik oldi tadqiqotlar, klinik tadqiqotlar o‘tkazish, ko‘rgazmalarda, yarmarkalarda, xalqaro anjumanlarda namoyish etish uchun mo‘ljallangan dori vositalari, tibbiy buyumlar va tibbiy texnika ro‘yxatdan o‘tkazilmaydi”;
 b) 6-band quyidagi mazmundagi ikkinchi xatboshi bilan to‘ldirilsin:
 “Dori vositalarini davlat ro‘yxatidan o‘tkazishda ushbu dori vositasini ishlab chiqarish sharoitlarining “Zarur ishlab chiqarish amaliyoti — GMP” O‘zbekiston Respublikasi davlat standarti talablariga muvofiqligi yuzasidan joyiga chiqqan holda farmatsevtik inspeksiya o‘tkaziladi (qonunchilik hujjatlari bilan belgilangan alohida holatlar bundan mustasno)”;
 v) 7-band quyidagi mazmundagi ikkinchi va uchinchi xatboshilar bilan to‘ldirilsin:
 “Davlat markazi tomonidan ariza beruvchining tegishli arizasi taqdim etilishidan qat’i nazar ro‘yxatdan o‘tkazishga taqdim etilgan barcha dori vositalarining referent narxlarini qayd etish ularni davlat ro‘yxatidan o‘tkazish jarayonida amalga oshiriladi.
 Davlat markazi tomonidan ariza beruvchining tegishli arizasi taqdim etilishidan qat’i nazar Tibbiyot amaliyotida qo‘llanilishiga ruxsat etilgan dori vositalari, tibbiy buyumlar va tibbiy texnika davlat reyestriga kiritilgan barcha dori vositalarining referent narxlari qayd etiladi”;
 g) 10-bandda:
 “b” kichik band quyidagi tahrirda bayon etilsin: 
 “b) ushbu Nizomning 3 (dori vositalari uchun) va 3a (tibbiy buyumlar va tibbiy texnika uchun) ilovalarida nazarda tutilgan ketma-ketlikda har birini alohida yuklagan holda tegishli ravishda ariza beruvchining elektron imzosi bilan tasdiqlangan dori vositalari, tibbiy buyumlar yoki tibbiy texnikani ro‘yxatdan o‘tkazish hujjatlarining elektron shakli;
 d) “d” kichik band quyidagi tahrirda bayon etilsin: 
 “d) faol ta’sir etuvchi moddalarning hamda yot va o‘xshash moddalarning standart namunalari, nazorat materiallari, maxsus reaktivlar va ular sifatini tasdiqlovchi hujjatlar”;
 e) 12-bandning birinchi xatboshisi quyidagi tahrirda bayon etilsin: 
 “Guvohnomani olish uchun zarur bo‘lgan hujjatlar Davlat markaziga elektron shaklda, Davlat markazining elektron tizimi orqali ular olinganligi haqidagi xabarnomani olgan holda taqdim etiladi. Taqdim etilgan hujjatlar ariza beruvchining elektron raqamli imzosi bilan tasdiqlanadi”;
 j) 15-bandning ikkinchi va o‘n ikkinchi xatboshilaridagi “tan olish yo‘li bilan ro‘yxatdan o‘tkaziladigan” so‘zlaridan keyin “dori vositalari,” so‘zlari bilan to‘ldirilsin;
 z) 19-bandda:
 “g” kichik bandning beshinchi xatboshisi quyidagi tahrirda bayon etilsin: 
 “dori vositalarini ro‘yxatdan o‘tkazish natijalari O‘zbekiston Respublikasida tan olinadigan mamlakatlar, xalqaro va xorijiy tashkilotlarda ro‘yxatdan o‘tkazilgan dori vositalari taqdim etilganda”;
 quyidagi mazmundagi yettinchi va sakkizinchi xatboshilar bilan to‘ldirilsin:
 “O‘zbekiston Respublikasi Prezidentining 2018-yil 24-sentabrdagi PQ-3948-son qarori bilan tasdiqlangan Dori vositalarini ro‘yxatdan o‘tkazish natijalari O‘zbekiston Respublikasida tan olinadigan mamlakatlar, xalqaro va xorijiy tashkilotlar ro‘yxatida keltirilgan mamlakat va tashkilotlar nazorati ostida o‘tkazilgan klinik tadqiqotlarning ijobiy xulosasi mavjud bo‘lganda;
 alohida dori vositalarini klinik tadqiqotlarsiz davlat ro‘yxatidan o‘tkazish Sog‘liqni saqlash vazirligi tomonidan belgilangan tartibga muvofiq amalga oshiriladi”;
 yettinchi — o‘n birinchi xatboshilar tegishincha to‘qqizinchi — o‘n uchinchi xatboshilar deb hisoblansin;
 “z” kichik band quyidagi tahrirda bayon etilsin:
 “z) “Zarur amaliyotlar markazi” davlat unitar korxonasi:
 dori vositalari ishlab chiqaruvchi korxonalarda joyiga chiqqan holda, joyiga chiqishning imkoni bo‘lmagan taqdirda masofadan (onlayn) dori vositasini ishlab chiqarish sharoitlarining “Zarur ishlab chiqarish amaliyoti (GMP)” talablariga muvofiqligi yuzasidan farmatsevtik inspeksiyalarni olib boradi;
 ro‘yxatdan o‘tkazish uchun taqdim etilgan dori vositalarini ishlab chiqarish maydonining “Zarur ishlab chiqarish amaliyoti (GMP)” O‘zbekiston Respublikasi davlat standarti talablariga muvofiqligi yuzasidan farmatsevtik inspeksiya o‘tkazish maqsadida hujjatlashtirilgan standart operatsion jarayonlar va sifat menejmenti tizimi jarayonlari ro‘yxati hamda ishlab chiqarish maydonining asosiy hujjatlari (sayt master-fayl, yozma va chizma qismlarini) nusxalarini “Zarur amaliyotlar markazi” davlat unitar korxonasiga taqdim etish to‘g‘risida ariza beruvchiga xabarnoma yuboradi;
 yuborilgan xabarnoma bo‘yicha taqdim etilgan hujjatlar to‘liqligi yuzasidan ekspertiza o‘tkazadi hamda ariza beruvchi bilan farmatsevtik inspeksiya o‘tkazish bo‘yicha shartnoma tuzadi;
 farmatsevtik inspeksiya o‘tkazish uchun to‘lov amalga oshirilgandan so‘ng, ariza beruvchi bilan farmatsevtik inspeksiya o‘tkazish muddatlarini kelishish uchun unga inspeksiya dasturini yo‘llaydi;
 farmatsevtik inspeksiyani bevosita ishlab chiqarish maydonida o‘tkazadi hamda natijalari bo‘yicha hisobot tuzadi;
 farmatsevtik inspeksiya jarayonida nomuvofiqliklar aniqlangan taqdirda, ularni bartaraf etish uchun o‘rnatilgan tartibda muddatlarni belgilaydi hamda ushbu belgilangan muddatlarda nomuvofiqliklar amalda bartaraf etilganligi holatini zaruratga ko‘ra joyiga chiqqan holda o‘rganadi.
 “Zarur amaliyotlar markazi” davlat unitar korxonasi tomonidan farmatsevtik inspeksiya natijalari bo‘yicha ijobiy hisobot tuzilgan taqdirda, ishlab chiqaruvchiga amal qilish muddati uch yil bo‘lgan sertifikat taqdim etiladi.
 Sertifikat taqdim etilgandan so‘ng ariza beruvchi ishlab chiqarish maydoni menejment tizimiga ta’sir qilishi mumkin bo‘lgan har qanday o‘zgarishlar haqida “Zarur amaliyotlar markazi” davlat unitar korxonasiga o‘z vaqtida xabar berishi lozim.
 “Zarur amaliyotlar markazi” davlat unitar korxonasi “Zarur ishlab chiqarish amaliyoti (GMP)” talablariga muvofiqlik yuzasidan o‘tkazilgan farmatsevtik inspeksiya natijalariga asosan dori vositalarini ro‘yxatdan o‘tkazish yoki ro‘yxatdan o‘tkazishni rad etish to‘g‘risidagi xulosalarni Ekspertlar kengashiga belgilangan tartibda taqdim etadi.
 “Zarur amaliyotlar markazi” davlat unitar korxonasi quyidagi hollarda Davlat markaziga dori vositalarini ro‘yxatdan o‘tkazishni rad etish bo‘yicha Davlat markaziga tavsiya berishi mumkin:
 ariza beruvchi farmatsevtik inspeksiyaning bevosita ishlab chiqarish maydonida o‘tkazilishidan bosh tortganda;
 farmatsevtik inspeksiya o‘tkazish uchun talab qilingan ma’lumotlar, hujjatlar o‘rganish uchun so‘rab olinganda taqdim etilmaganda, bino va xonalarga inspektorlar kirishiga yo‘l qo‘yilmaganda;
 farmatsevtik inspeksiya mobaynida qalbaki hujjatlar va ma’lumotlar taqdim etilgani aniqlanganda;
 farmatsevtik inspeksiya natijalari bo‘yicha aniqlangan nomuvofiqliklar ishlab chiqaruvchi korxona bilan kelishilgan muddatlarda to‘g‘ri va to‘liq bartaraf etilmaganda.
 Farmatsevtik inspeksiyalarni o‘tkazish bilan bog‘liq xarajatlarga to‘langan haq o‘tkazilgan farmatsevtik inspeksiya natijalaridan qat’i nazar, ariza beruvchiga qaytarilmaydi.
 Dori vositasini ishlab chiqaruvchi farmatsevtik inspeksiya o‘tkazish maqsadida “Zarur amaliyotlar markazi” davlat unitar korxonasiga dori vositasini O‘zbekiston Respublikasida davlat ro‘yxatidan o‘tkazish jarayonidan tashqari holda (davlat ro‘yxatidan o‘tkazish jarayoni bilan bog‘liq bo‘lmagan holatlarda) ham murojaat qilishi mumkin.
 Inspeksiya o‘tkazilgan ishlab chiqarish maydoni GMP talablariga nomuvofiq ekanligi aniqlansa, ushbu ishlab chiqarish maydonida ilgari ishlab chiqarilgan va davlat ro‘yxatidan o‘tkazilgan, muomaladagi dori vositalarini ro‘yxatdan o‘tkazilganlik guvohnomasining amal qilishini to‘xtatib turish bo‘yicha Ekspertlar kengashiga tavsiya beriladi.
 Ro‘yxatdan o‘tkazilganlik guvohnomasining amal qilishini qayta tiklash, o‘tkazilgan farmatsevtik inspeksiya mobaynida aniqlangan barcha nomuvofiqliklar to‘liq bartaraf etilganidan so‘ng, qayta farmatsevtik inspeksiya o‘tkazilib ijobiy natijalar qayd etilgan taqdirda amalga oshiriladi”;
 i) 36-band quyidagi mazmundagi uchinchi xatboshi bilan to‘ldirilsin:
 “Guvohnomaning amal qilish muddatini uzaytirish davrida dori vositasi, tibbiy buyum va tibbiy texnikaning O‘zbekiston Respublikasida muomalada bo‘lishi to‘xtatilmaydi”;
 k) 8-bobning nomi quyidagi tahrirda bayon etilsin:
 “Dori vositalari, tibbiy buyumlar va tibbiy texnika davlat reyestri”;
 l) 40-band quyidagi tahrirda bayon etilsin:
 “40. Davlat markazi Tibbiyot amaliyotida qo‘llanilishiga ruxsat etilgan dori vositalari, tibbiy buyumlar va tibbiy texnika davlat reyestrini yuritadi va uni o‘z rasmiy veb-saytida joylashtiradi.
 Davlat reyestrida quyidagi ma’lumotlar ko‘rsatiladi:
 dori vositasining savdo nomi (dorivor o‘simlik xomashyosining nomi, dorivor o‘simlikning binominal ilmiy nomi, o‘simlik qismlari nomi, boshqa nomlar (boshqa farmakopeyada ko‘rsatilgan sinonimlar) bilan beriladi);
 tibbiy buyum va tibbiy texnikaning nomi;
 dori vositasining xalqaro patentlanmagan nomi, dorining shakli, dozasi, chiqarilish shakli;
 ishlab chiqaruvchi davlatning nomi;
 ishlab chiqaruvchining (ishlab chiquvchining) nomi, uning tashkiliy-huquqiy shakli, davlati;
 dori vositalarining farmakoterapevtik guruhi, ATC (ATX, ATK) (anatomo-terapevtik-kimyoviy) kodi;
 tibbiy buyum va tibbiy texnikaning qo‘llanilish sohasi;
 guvohnoma raqami;
 guvohnoma berilgan sana;
 guvohnomaga o‘zgartirish kiritilgan sana”;
 m) 1-ilovaning matni quyidagi tahrirda bayon etilsin:
 n) Nizomning rus tilidagi matni 3-ilovasida: 
 1-qismda:
 1.2.2.-bandi quyidagi tahrirda bayon etilsin:
 “1.2.2. Sertifikat GMP”;
 izoh quyidagi tahrirda bayon etilsin:
 “Primechaniye.
 Pri uchastii v protsesse proizvodstva ryada proizvoditeley, dokumenti, ukazannie v punktax 1.3.2 i 1.3.4, predstavlyayutsya dlya vsex uchastnikov proizvodstva”;
 quyidagi mazmundagi 2-qism bilan to‘ldirilsin:
 “Chast 2. Obщaya texnicheskaya dokumentatsiya
 2.1. Soderjaniye
 2.2. Vvedeniye v OTD (Obщuyu texnicheskuyu dokumentatsiyu)
 2.3. Obщeye rezyume po kachestvu
 2.4. Obzor doklinicheskix dannix
 2.5. Obzor klinicheskix dannix
 2.6. Rezyume po doklinicheskim issledovaniyam
 2.6.1. Rezyume farmakologicheskix dannix v tekstovom formate
 2.6.2. Rezyume farmakologicheskix dannix v vide tablits
 2.6.3. Rezyume farmakokineticheskix dannix v tekstovom formate
 2.6.4. Rezyume farmakokineticheskix dannix v vide tablits
 2.6.5. Rezyume toksikologicheskix dannix v tekstovom formate
 2.6.6. Rezyume toksikologicheskix dannix v vide tablits
 2.7. Rezyume klinicheskix dannix
 2.7.1. Rezyume biofarmatsevticheskix issledovaniy i svyazannix s nimi analiticheskix metodov
 2.7.2. Rezyume issledovaniy po klinicheskoy farmakologii
 2.7.3. Rezyume po klinicheskoy effektivnosti
 2.7.4. Rezyume po klinicheskoy bezopasnosti
 2.7.5. Kopii ispolzovannix literaturnix istochnikov
 2.7.6. Kratkiy obzor individualnix issledovaniy”;
 ikkinchi — to‘rtinchi qismlar tegishincha uchinchi — beshinchi qismlar deb hisoblansin.
 12. Vazirlar Mahkamasining 2018-yil 24-oktabrdagi 862-son qarori bilan tasdiqlangan O‘zbekiston Respublikasidan tashqarida amalga oshirilgan dori vositalarini ro‘yxatdan o‘tkazish natijalarini tan olish tartibi to‘g‘risidagi nizomning 10-bandi “g” kichik bandi va 11-bandi o‘z kuchini yo‘qotgan deb hisoblansin.
 13. Vazirlar Mahkamasining 2019-yil 1-avgustdagi 641-son qarori bilan tasdiqlangan O‘zbekiston Respublikasi Sog‘liqni saqlash vazirligi huzuridagi Farmatsevtika tarmog‘ini rivojlantirish agentligining Farmatsevtika tarmog‘ini qo‘llab-quvvatlash va rivojlantirish jamg‘armasi to‘g‘risidagi nizomning 4-bandi quyidagi mazmundagi “j1” kichik band bilan to‘ldirilsin:
 “j1) “Zarur ishlab chiqarish amaliyoti (GMP)”ga ega mahalliy dori vositalari ishlab chiqaruvchi hamda “ISO:13485” sertifikatiga ega mahalliy tibbiy buyumlar va tibbiy texnika ishlab chiqaruvchi tashkilotlar farmatsevtika mahsulotlarining belgilangan talablarga muvofiqligi bo‘yicha postmarketing nazoratini amalga oshirish xarajatlarini qoplash”.
 14. Vazirlar Mahkamasining 2019-yil 18-sentabrdagi 788-son qarori bilan tasdiqlangan Zarur amaliyotlar (GxP) talablariga muvofiqlik yuzasidan inspeksiyalar o‘tkazish tartibi to‘g‘risidagi nizomda:
 a) 3-bandda:
 ikkinchi xatboshi quyidagi tahrirda bayon etilsin:
 “barcha mahalliy va xorijiy dori vositalari ishlab chiqaruvchilar Zarur ishlab chiqarish amaliyotining (GMP) milliy talablariga muvofiq”;
 quyidagi mazmundagi oltinchi xatboshi bilan to‘ldirilsin:
 “farmatsevtika mahsulotlarini chakana sotish bilan shug‘ullanuvchi barcha mahalliy tashkilotlar Zarur farmatsevtika (dorixona) amaliyoti (GPP) milliy talablariga muvofiq”;
 b) 17-bandda:
 uchinchi xatboshi quyidagi tahrirda bayon etilsin:
 “ariza beruvchi bilan farmatsevtik inspeksiya o‘tkazish muddatlarini kelishish uchun unga inspeksiya dasturini yo‘llash bir ish kuni ichida (xorijiy korxonalar uchun farmatsevtik inspeksiya o‘tkazuvchi inspektorlar guruhiga vizalar olingandan so‘ng uch ish kuni ichida)”;
 beshinchi xatboshi quyidagi tahrirda bayon etilsin:
 “o‘tkazilgan farmatsevtik inspeksiya yuzasidan hisobot tuzish va ariza beruvchiga taqdim etish o‘n ish kuni ichida, inspeksiya nazorati uchun besh ish kuni mobaynida (xorijiy korxonalar uchun o‘ttiz ish kuni ichida)”;
 v) 25-bandning ikkinchi xatboshisi quyidagi tahrirda bayon etilsin:
 “Nomuvofiqliklarning amalda bartaraf etilganligi holatini o‘rganish va yakuniy hisobotni rasmiylashtirish muddati harakatlar rejasini bajarish to‘g‘risidagi ma’lumot va nomuvofiqliklar bartaraf etilganligini tasdiqlovchi hujjatlar taqdim etilgan sanadan e’tiboran o‘n ish kunidan oshmasligi kerak (xorijiy korxonalar uchun farmatsevtik inspeksiya o‘tkazuvchi inspektorlar guruhiga vizalar olingandan so‘ng bir oy ichida)”;
 g) 29-band quyidagi tahrirda bayon etilsin:
 “29. Sertifikat taqdim etilgandan so‘ng ishchi organ tomonidan taqdim etilgan sertifikatning amal qilish muddatini tasdiqlash maqsadida yiliga kamida bir marotaba Zarur amaliyotlar (GxP) talablari bo‘yicha inspeksiya nazorati o‘tkaziladi (xorijiy korxonalar bundan mustasno)”.